Diari Oficial de la Generalitat Valenciana


Sumari del DOGV 4883, del 15-11-2004 (2004/11872)

RESOLUCIÓ de 21 de setembre de 2004, del conseller de Cultura, Educació i Esport, per la qual es reconeixen els Museus de Morella (Castelló) com a museus de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11385


Data del document
:   21-09-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Morella
    * museu
    * legislació

RESOLUCIÓ de 21 de setembre de 2004, del conseller de Cultura, Educació i Esport, per la qual es reconeixen els Museus de Morella (Castelló) com a museus de la Comunitat Valenciana. [2004/X11233]
  
Vista la documentació presentada per l'Ajuntament de Morella (Castelló) sol·licitant el reconeixement dels Museus de Morella (Castelló) com a museus de la Comunitat Valenciana. Tenint en compte que els esmentats museus reunixen tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servici de Museus i Exposicions i a proposta del secretari autonòmic de Cultura i Política Lingüística, de 21 de setembre de 2004, resolc:
  
Primer
  
Reconéixer els Museus de Morella (Castelló) com a museus de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'orde esmentada, la Conselleria de Cultura, Educació i Esport podrà anul·lar el present reconeixement dels museus si es deixen de complir alguns dels requisits exigits en l'orde.
  
Quart
  
Contra esta resolució que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes comptador des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació.
  
En el cas que el recurrent siga una administració pública, s'actuarà d'acord amb l'article 44 de la Llei 29/98, de 13 de juliol, reguladora de la Jurisdicció Contenciosa Administrativa.